CELEX: 62015CN0128
Language: hr
Date: 2015-03-13 00:00:00
Title: Predmet C-128/15: Tužba podnesena 13. ožujka 2015. – Kraljevina Španjolska protiv Vijeća Europske unije

11.5.2015   
            
            
               HR
            
            
               Službeni list Europske unije
            
            
               C 155/17
            
         Tužba podnesena 13. ožujka 2015. – Kraljevina Španjolska protiv Vijeća Europske unije
   (Predmet C-128/15)
   (2015/C 155/19)
   Jezik postupka: španjolski
   
      Stranke
   
   
      Tužitelj: Kraljevina Španjolska (zastupnici: L. Banciella Rodríguez-Miñón i A. Rubio González, agenti)
   
      Tuženik: Vijeće Europske unije
   
      Tužbeni zahtjev
   
   
               —
            
            
               poništiti pobijanu odluku;
            
         
               —
            
            
               tuženoj instituciji naložiti snošenje troškova.
            
         
      Tužbeni razlozi i glavni argumenti
   
   
               1.
            
            
               
                  Vijeće je povrijedilo diskrecijski prostor kojim raspolaže utvrdivši u članku 3. i dijelu 2. Priloga Uredbi br. 1367/2014
                   (1)
                  ribolovne mogućnosti za 2015. i 2016. za vrste tuponosi grenadir (RNG-Coryphaenoides rupestris) i grenadir (RHG-Macrourus berglax) u zonama V.b, VI., VII., VIII., IX., X., XII. i XIV. kojima se ugrožava relativna stabilnost povijesnih ulova vrste grenadir od strane Kraljevine Španjolske.
               
            
         
               2.
            
            
               
                  Sukladnost s načelom proporcionalnosti. Uredba 1367/2014 očito povređuje to načelo prilikom utvrđivanja ukupno dopuštenog ulova (TAC) za dvije vrste grenadira u zonama V.b, VI. i VII., s jedne strane, te u zonama VIII., IX., X., XII. i XIV., s druge strane.
            
         
               3.
            
            
               
                  Povreda načela jednakog postupanja. Prilikom utvrđivanja ukupnih dopuštenih ulova za dvije vrste grenadira povrijeđeno je načelo zabrane diskriminacije jer se u usporedbi s naznačenim slučajevima nije poštovalo načelo relativne stabilnosti te su europske institucije jednostrano nametnule TAC, ne vodeći računa o legitimnim zahtjevima Kraljevine Španjolske.
            
         
      (1)  Uredba Vijeća od 15. prosinca 2014. o utvrđivanju ribolovnih mogućnosti za ribarska plovila Unije za određene dubokomorske riblje stokove za 2015. i 2016. (SL L 366, str. 1.)